Being Human

Being Human er en britisk vampyrserie som gikk på BBC fra 2008 til 2013. Serien ble skapt av Toby Whithouse, og har Lenora Crichlow, Russell Tovey, Aidan Turner, Sinead Keenan, Michael Socha, Damien Molony, Kate Bracken og Steven Robertson i hovedrollene.

Det aller meste av TV-serien 1 omhandler overnaturlige skapninger, som varulver, spøkelser, vampyrer eller zombier, og  deres forsøk på å håndtere ulike situasjoner og alle de forskjellige karakterene (menneskelige, eller andre overnaturlige skapninger) som de kommer i kontakt med, eller som de har ulike konflikter med. USA og Canada lagde en egen versjon av denne TV-serien.

Handlingsreferat 
Handlingen er lagt til den engelske byen Bristol, og introduserer George Sands (en motvillig varulv i midten av tjue-årene) og John Mitchell, en vampyr med utseendet og oppførselen til en ung mann i midten av tjue-årene som egentlig er over hundre år gammel. De forsøker å avvise deres egen natur som overnaturlige rovdyr. Men skapningene blir ofte truet av eksponering eller forfølgelse. Mitchell avstår blant annet fra å drikke blod. Til tross for en lang historie med antipati mellom varulver og vampyrer, har Mitchell og George etter hvert dannet et dypt vennskap.

Når George og John flytter inn i et nytt hus sammen, oppdager de at huset allerede har en annen beboer: Annie Sawyer, spøkelset etter en ung kvinne i midten av tjue-årene. Annie hadde (som en levende person) tidligere bodd i dette huset sammen med sin forlovede Owen, men hun døde etter å ha falt ned en trapp. Annie fortsatte å hjemsøke eiendommen samtidig som Owen, uvitende om hennes tilstedeværelse som spøkelse, har leid ut bygningen til Mitchell og George. Som overnaturlige skapninger kan George og Mitchell se, ta på og kommunisere med Annie, som er glad for å få litt selskap.

Alle tre opplever forskjellige problemer. George forsøker å administrere sine egne månedlige transformasjoner til varulv, på en slik måte at han ikke dreper noen eller biter og noen forvandler mennesker til varulver. George anser sin egen tilstand fra å være en forbannelse. Annies utfordring går ut på å håndtere hennes nye eksistens som et spøkelse (inkludert isolasjonen og ensomheten som følger av dette) og hun forsøker samtidig å oppdage den egentlige årsaken til at hun fremdeles befinner seg på jorden, i stedet for å gå over til etterlivet.

Etter hvert som TV-serien utvikler seg, må karakterene også forholde seg til tilbakekomsten av forskjellige figurer og hendelser fra karakterenes fortid. Så vel som komplikasjonene i forholdet deres, særlig etter at George og Nina fikk et barn sammen i deres varulv-tilstand og må bestemme hva barnet deres skal være. I tillegg må de håndtere ytterligere overnaturlige skapninger: Flere vampyrer, en zombie og et par andre varulver, Tom McNair og hans adoptiv-far (som arbeider som vampyr-jegere) men etter at Nina blir drept i et vampyr-angrep, må resten av gjengen forsøke å ta vare på hennes baby-datter Eve. I den tredje sesongen flytter hovedpersonene til Barry Island i det særlige Wales (som et resultat av hendelser i den andre sesongen)

Roller 

 Lenora Crichlow som Annie Swayer (sesong 1–4): Spøkelse 
 Russell Tovey som George Sands (sesong 1–4): Varulv
 Aidan Turner som John Mitchell (sesong 1–3): Vampyr
 Sinead Keenan som Nina Pickering (sesong 1–3): Varulv
 Michael Socha som Tom McNair (sesong 1–4): Varulv
 Damien Molony som Hal Yorke (sesong 4–5): Vampyr
 Kate Bracken som Alex Millar (sesong 4–5): Spøkelse

Referanser

Eksterne lenker 
 

Britiske dramaserier
Grøsser-serier
Britiske eventyrserier
Britiske TV-serier fra 2000-årene
Britiske TV-serier fra 2010-årene
TV-produksjoner på BBC
Vampyrer